Diari Oficial de la Generalitat Valenciana


Sumari del DOGV 2097, del 07-09-1993 (1993/829084)

DECRET 162/1993, de 31 d'agost, del Govern Valencià , pel qual s'aprova el Reglament Orgànic i Funcional de la Conselleria d'Administració Pública.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/08/31/162/dof/vci/html**

### Dades del document

Número de DOGV
:   2097

Data del DOGV
:   07-09-1993

Secció del DOGV
:   DISPOSICIONS GENERALS

Número del document
:   1993/829084


Data del document
:   31-08-1993

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 162/1993, de 31 d'agost, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
El Decret 219/1991, de 25 de novembre, del Consell de la Generalitat Valenciana, aprovà el Reglament Orgànic i Funcional de la Conselleria d'Administració Pública i derogà totes les disposicions que s'hi oposaven.  
Posteriorment, en aplicació del criteri general del Consell de la Generalitat Valenciana de racionalització de la despesa pública, es va creure convenient suprimir dos òrgans directius, la Direcció General d'Administració Local i la Direcció General d'Organització i Sistemes d'Informació, i integrar-ne les funcions provisionalment en altres unitats a fi de contribuir al procés de reduir en allò possible el capítol de personal.  
El pas del temps i l'experiència adquirida amb aquesta última remodelació provisional aconsellen ara redistribuir d'una forma més eficaç i operativa el contingut de les competències d'aquesta conselleria, dins de la política d'economia de mitjans i austeritat en la despesa pública, però, mantenint els criteris que aconsellaren en el seu moment la creació d'aquesta conselleria, adequant les estructures administratives als fins polítics i a les noves exigències que la societat actual demana.  
D'una banda, es mantenen l?Institut Valencià d'Administració Pública i les actuals direccions generals de Relacions amb les Corts i de la Funció Pública; però, d'una altra, a pesar de les competències vigents en matèria d'administració territorial i la creixent importància de les noves tecnologies informàtiques com a instrument per a la modernització i posada al dia de les administracions públiques valencianes justificarien l'existència de dos centres directius encarregats de la seua gestió, es fusionen en un de sol, en aplicació del principi de l?economia de mitjans i austeritat en la despesa.  
D'altra banda, com que la prevista ampliació de les competències a la Comunitat Valenciana en matèria de justícia justifica el manteniment de la Direcció General de Justícia, fins que no es materialitzen aquestes competències, en aplicació de les raons exposades de racionalització de la despesa, es fa dependre aqueix centre directiu directament de la Secretaria General, per a poder afrontar tot aquest procés, i es deixa el Servei de Relacions amb la justícia, amb el mínim d'efectius personals imprescindible en aquesta etapa de transició.  
Dins d'aquestes coordenades, i amb el mateix fi que aquesta remodelació, s'acumulen en un únic centre directiu totes les competències relacionades amb la seguretat ciutadana i amb la protecció de les persones i les coses de l'antiga Direcció General de Protecció Ciutadana, juntament amb les relacionades amb la policia d'espectacles i seguretat en els establiments públics, i la Unitat de Policia Autonòmica en un centre directiu que reprén el nom de Direcció General d'Interior.  
Per tot això, en virtut del que disposen els articles 35.f) i 70 de la Llei de la Generalitat Valenciana 5/1983, de 30 de desembre, del Govern valencià, a proposta del Conseller d'Administració Pública i amb la deliberació prèvia del Govern valencià, en la reunió del dia 31 d'agost de 1993,  
DECRETE:  
TITOL I   
Dels òrgans de la Conselleria   
Disposicions generals  
Article primer  
U. La Conselleria d'Administració Pública és l?òrgan responsable del Consell de la Generalitat Valenciana en matèria d'administració pública i interior de la comunitat autònoma.  
Dos. La Conselleria exerceix, en l?àmbit esmentat en l'apartat u, les competències que té atribuïdes en les àrees de relacions amb les Corts; règim local i administració territorial; selecció, formació, règim jurídic i retributiu del personal al servei de l'administració pública valenciana; organització, sistemes d'informació i tècniques de racionalització administrativa; protecció ciutadana; policia autònoma; justícia i interior, i estudis i investigació en matèries relacionades amb l'administració pública.  
També exercirà les funcions del Secretariat del Govern, d'acord amb el que disposa l'article 10.2 de la Llei de la Generalitat Valenciana 5/1983, de 30 de desembre, del Govern valencià.  
Tres. La Conselleria s'estructura en dos nivells: directiu i administratiu.  
Article segon  
U. El nivell directiu de la Conselleria d'Administració Pública, sota la superior direcció del conseller, s'integra en les unitats següents:  
1. La Secretaria General  
2. Les direccions generals.  
Si es produïa vacant, absència o malaltia del conseller, llevat del que estableix l'article 16.i) de la Llei de la Generalitat Valenciana 5/1983, de 30 de desembre, del Govern valencià, serà substituït en les funcions segons l?ordre abans establit, quan no hi haja cap resolució expressa al respecte del conseller. En cas de vacant, absència o malaltia, els directors generals seran substituïts pel secretari general o, si hi manca, pels titulars de les diferents direccions generals en l?ordre establit en l'article tercer, llevat que hi haja una resolució expressa del conseller.  
Les substitucions entre els altres òrgans, les resoldrà el conseller. Tot això, sense perjudici de les delegacions previstes en l'article 68 de la Llei de la Generalitat Valenciana 5/1983, de 30 de desembre, del Govern valencià.  
Dos. Per tal d'assistir el conseller en l?elaboració del programa d'activitats de la Conselleria i sota la seua presidència, es constitueix l?equip de direcció, com a òrgan col·legiat. Aquest estarà compost pel secretari general, que ho serà també d'aquest òrgan, els directors generals, el Director del Gabinet del Conseller i el Director de l?Institut Valencià d'Administració Pública. En cas d'absència o malaltia del conseller, presidirà l?equip de direcció el secretari general.  
Podran també assistir a les reunions de l?equip de direcció, els responsables de serveis o dependències quan el conseller ho estime convenient.  
Article tercer  
U. Dins del nivell directiu i en les àrees que s'indiquen, la Conselleria d'Administració Pública està integrada per les direccions generals següents:  
1. Direcció General de Relacions amb les Corts i del Secretariat del Govern.  
2. Direcció General d'Administració Territorial i Organització.  
3. Direcció General de la Funció Pública.  
4. Direcció General d'Interior.  
5. Direcció General de Justícia.  
Dos. L'Institut Valencià d'Administració Pública, configurat. com a organisme autònom de naturalesa administrativa per la Llei 4/1990, de 31 de maig, de Pressupostos de la Generalitat Valenciana, s'adscriu a la Conselleria d'Administració Pública amb l?organització, i les funcions que regula el seu reglament orgànic.  
Article quart  
Es podran constituir com a òrgans assessors del conseller aquells que amb aquest caràcter i en relació amb matèries o serveis específics, es consideren convenients.  
Article cinqué  
El nivell administratiu està integrat per les unitats dependents dels centres directius o equivalents o, excepcionalment, directament dependents del conseller.  
Article 6  
En el nivell administratiu i amb la màxima jerarquia, es crea, dins de la Secretaria General, la Secretaria General Administrativa, que atendrà tots els serveis generals de la Conselleria.  
TITOL II   
De l'estructura i les funcions dels òrgans directius  
CAPITOL I   
Del conseller  
Article seté  
El conseller és l'autoritat superior de la conselleria.  
Té totes les competències inherents al càrrec i, expressament, les atribucions següents:  
1. Proposar al Consell de la Generalitat Valenciana el nomenament i la destitució dels alts càrrecs del seu departament.  
2. Preparar i presentar al Govern valencià els avantprojectes de lleis, propostes d'acords i projectes de decrets referents a qüestions pròpies del seu departament, i confirmar aquests últims una vegada aprovats.  
3. Formular, motivadament, l'avantprojecte del pressupost de la conselleria.  
4. Exercir la potestat reglamentària en les matèries pròpies de la conselleria, en forma d'ordres.  
5. Proposar al Consell de. la Generalitat Valenciana, per a l'aprovació, l?estructura i l?organització de la conselleria.  
6. Executar els acords del Govern valencià en el marc de les seues competències.  
7. Resoldre en via administrativa, segons els casos, d'acord amb les competències dels òrgans de la conselleria, els recursos que s'interposen contra resolucions dels organismes i les autoritats de la conselleria, llevat de les excepcions que estableixen les lleis.  
8. Resoldre els conflictes d'atribucions que sorgisquen entre els diferents òrgans i autoritats de la conselleria.  
9. Exercir la direcció i la inspecció de tots els serveis del departament i dels organismes autònoms adscrits a aquest, com també l'alta inspecció i la resta de les funcions que hi corresponguen.  
10. Disposar de les despeses pròpies dels serveis de la conselleria dins dels límits legals i pressupostaris, i les propostes de pagament corresponents.  
11. Exercir les facultats ordinàries en matèria de contractació administrativa dins dels límits legals i pressupostaris.  
12. Atorgar o proposar, si escau, les recompenses que corresponguen i exercir les potestats disciplinàries i correctives d'acord amb les disposicions vigents.  
13. Qualssevol altres facultats que li atribuïsquen les lleis, els reglaments, el Consell o el president de la Generalitat Valenciana.  
Article vuité  
El Gabinet del Conseller es constitueix com a òrgan de suport directe i assistència immediata al conseller. Al capdavant tindrà un director del Gabinet.  
CAPITOL II   
Del secretari general  
Article nové  
El secretari general és, després del conseller, el cap superior de la conselleria. A més d'exercir les funcions i les competències que aquell li encomane, té atribuïdes, d'acord amb els articles 74 i 75 de la Llei de la Generalitat Valenciana 5/1983, de 30 de desembre, del Govern valencià, les següents:  
1. Dirigir i coordinar-les direccions generals i territorials de la conselleria.  
2. Elaborar projectes, plans d'actuació i programes de necessitats, i també l'avantprojecte dels pressupostos de la conselleria.  
3. Dirigir i coordinar els programes i plans d'actuació quan hi intervinga més d'una direcció general de la conselleria.  
4. Dirigir i coordinar les relacions institucionals de la conselleria, i donar suport tècnic i administratiu a les relacions que aquesta mantinga amb altres administracions i entitats públiques ' o privades.  
5. Prestar assistència tècnica i assessorament jurídic al conseller i als directors generals en tot el que necessiten.  
6. Emetre informe sobre la procedència legal i la viabilitat econòmica dels programes d'actuació de les direccions generals i establir els mitjans d'informació necessaris per a mantenir-les al dia de totes les activitats de la conselleria.  
7. Informar sobre els assumptes que el conseller ha de sotmetre a la deliberació del Consell o al president de la Generalitat Valenciana.  
8. Proposar la millora i el perfeccionament dels serveis dels distints centres de la conselleria, vetlar per l?organització i el mètode de treball, i parar atenció principalment als costos i als rendiments.  
9. Proposar normes generals sobre l'adquisició de material i béns que es necessiten per a l'adequat funcionament dels serveis.  
10. Proposar compilacions de les disposicions vigents que afecten la conselleria; proposar les refoses i les revisions de textos legals que es consideren oportunes, i tenir cura de les publicacions tècniques, periòdiques o no, de la conselleria. .  
11. Facilitar la creació d'estadístiques sobre les matèries de competència del Consell de la Generalitat Valenciana que afecten la conselleria, en col·laboració amb l?Institut Valencià d'Estadística o d'altres organismes que es consideren convenients, i dirigir-les.  
12. Tramitar els nomenaments, les desafinacions, les excedències, les jubilacions i els permisos del personal de la conselleria, d'acord amb les disposicions legals i reglamentàries aplicables.  
13. Inspeccionar tots els serveis de la conselleria i dirigir-ne el personal.  
Article deu  
La Secretaria General s'estructura en les unitats següents:  
1. La Secretaria General Administrativa  
2. El Gabinet Tècnic.  
Article onze  
U. A la Secretaria General Administrativa, com a màxima jerarquia en l?àmbit administratiu, competeixen les funcions pròpies de tots els serveis generals de la conselleria i, en especial, les següents:  
a) Tramitar les incidències i les situacions del personal de la conselleria.  
b) Assessorar jurídicament la conselleria.  
c) Vetlar pel funcionament correcte de l'Arxiu i el Registre General.  
d) Actualitzar i revisar periòdicament l?inventari de béns i materials.  
e) Preparar i realitzar la gestió pressupostària.  
f) Preparar i proposar els contractes d'obres, serveis i subministraments, i també l'adquisició i l'arrendament d'immobles.  
g) Confeccionar i actualitzar les plantilles orgàniques del personal de la conselleria.  
h) Conservar i custodiar els expedients personals dels funcionaris i dels empleats de la conselleria.  
i) Tramitar els expedients disciplinaris i de recompensa.  
Dos. Per al millor compliment d'aquestes funcions, la Secretaria General Administrativa s'estructura en els serveis següents:  
1. Servei Econòmic.  
2. Servei Jurídic.  
3. Servei de Gestió Administrativa.  
4. Servei d'Informàtica.  
Article dotze  
El Servei Econòmic, com a oficina de gestió econòmica, té al seu càrrec la preparació del pressupost i la seua gestió, la tramitació de documents d'ingressos i pagaments, el moviment dels fons de la conselleria i, en general, les funcions pròpies de les oficines pressupostàries.  
Article tretze  
El Servei Jurídic, com a unitat específica en matèria jurídica, té atribuïdes les funcions següents:  
a) En matèria de legislació, elaborar les disposicions de caràcter general i les, circulars que emanen de la conselleria; emetre els informes preceptius en els projectes de disposicions de caràcter general que aquesta elabore, i també les provinents d'altres conselleries que hagen de ser sotmeses a la deliberació del Consell de la -Generalitat Valenciana, i emetre els informes i els dictàmens jurídics que sol·liciten el conseller o altres òrgans de la conselleria.  
b) En matèria de recursos, emetre informe sobre els recursos administratius que s'interposen davant el conseller i davant altres òrgans de la conselleria, i elevar-ne la corresponent proposta de resolució.  
c) En matèria de documentació i estudis jurídics, elaborar compilacions de disposicions vigents i propostes de refosa i revisió de textos legals, i fer el seguiment de la legislació estatal i d'altres comunitats autònomes a fi d'actualitzar el fons de documentació jurídica; tramitar els expedients que susciten les qüestions de competència i conflicte d'atribucions, i també la tramitació dels procediments relatius a la responsabilitat patrimonial de l'Administració i a les nul·litats de ple dret.  
Article catorze  
El Servei de Gestió Administrativa té al seu càrrec la tramitació dels assumptes generals de caràcter administratiu i, en especial, els que- fan referència al personal de la conselleria, registre general, informació i arxiu, contractació administrativa i manteniment de les instal·lacions de la conselleria.  
Article quinze  
Al Servei d'Informàtica correspon:  
a) El control, el seguiment i el desenvolupament dels projectes informàtics de la conselleria.  
b) L'elaboració de plans de formació del personal informàtic de la Conselleria d'Administració Pública.  
c) L'elaboració de normatives i metodologies en matèries que afecten el desenvolupament dels projectes informàtics de la Conselleria d'Administració Pública.  
Article setze  
U. El Gabinet Tècnic és una unitat pluridisciplinar d'estudi, . assessorament i assistència tècnica a la conselleria i, en especial, al conseller i al secretari general.  
Dos. Igualment, s'ocuparà de les publicacions, de la seua normalització i disseny, i també de qualsevol tipus de material gràfic que edite la conselleria, i mantindrà un centre de documentació bibliogràfica sobre les matèries que siguen d'interés de la conselleria.  
CAPITOL III   
Dels directors generals  
Article disset  
Són funcions dels directors generals de la Conselleria d'Administració Pública:  
a) Disposar de tot allò relatiu al règim intern dels serveis de la direcció de què són titulars i resoldre els respectius expedients, sempre que no siga facultat privativa del conseller.  
b) Dirigir i gestionar els serveis de la direcció i resoldre els assumptes que els assigne aquest Reglament o que el conseller els encomane.  
c) Vigilar, fiscalitzar i supervisar el funcionament de totes les dependències que estan al seu càrrec.  
d) Proposar al conseller la resolució que estimen pertinent en assumptes que siguen de la seua competència i que haja de tramitar la direcció general que representen.  
e) Establir el règim intern de les oficines que en depenen.  
f) Elevar anualment al conseller un informe sobre el funcionament, el cost i el rendiment dels serveis al seu càrrec.  
CAPITOL IV   
De la Direcció General de Relacions amb les Corts   
i del Secretariat del Govern  
Article divuit  
U. La Direcció General de Relacions amb les Corts i del Secretariat del Govern és el centre directiu de la Generalitat Valenciana al qual correspon coordinar les relacions entre el Consell i les Corts Valencianes, i també la coordinació legislativa entre els distints departaments de la Generalitat Valenciana.  
En especial té al seu càrrec la comunicació entre el Consell i les Corts Valencianes; la preparació, el desplegament i el seguiment del programa legislatiu del Consell, i la coordinació i l'assistència continuada en les matèries d'índole parlamentària.  
Dos. El Secretariat del Govern actua com a òrgan de suport tècnic i administratiu al conseller en les funcions de secretari del Govern valencià.  
Article dinou  
La Direcció General de Relacions amb les Corts i del Secretariat del Govern s'estructura en les següents unitats:  
1. El Servei de Relacions amb les Corts.  
2. La Secretaria Administrativa del Govern valencià.  
3. El Gabinet de Coordinació Interdepartamental.  
Article vint  
El Servei de Relacions amb les Corts s'ocupa del conjunt de relacions del Govern amb les Corts Valencianes, i té atribuïdes les següents funcions:  
a) La informació tècnica i jurídica, la coordinació i l'assistència al Consell en les reunions de la junta de portaveus o de síndics.  
b) Obtenir dels òrgans competents de l'administració de la Generalitat Valenciana la informació relacionada amb les preguntes i les sol·licituds d'informació formulades per les Corts Valencianes, i trametre-la a la cambra.  
c) Informar i assistir el Consell a l?efecte de coordinar les compareixences i les interpel·lacions dels consellers davant les comissions i el ple de les Corts Valencianes.  
d) L'estudi, la coordinació i el seguiment en fase parlamentària del programa legislatiu del Consell i la tramitació del criteri del Consell respecte a les proposicions de llei.  
e) Trametre al departament corresponent de la Generalitat Valenciana els compromisos que les Corts Valencianes imposen al Govern, com ara resolucions i mocions, perquè es complisquen.  
Article vint-i-un  
La Secretaria Administrativa del Govern valencià és la unitat que proporciona la infrastructura administrativa i atén la tramitació dels assumptes que se sotmeten a la consideració del Govern valencià. Hi correspon la preparació de l?ordre del dia, la tramitació de les convocatòries, l?elaboració i la custòdia de les actes, la comunicació a les conselleries dels acords adoptats, la transcripció d'aquests i l?expedició de certificats i comunicacions.  
També hi correspon la revisió i la tramitació de les disposicions i dels documents a l?efecte d'ordenar-ne la publicació en el Diari Oficial de la Generalitat Valenciana.  
Article vint-i-dos  
El Gabinet de Coordinació Interdepartamental té al seu càrrec la coordinació dels distints departaments i unitats de l'Administració de la Generalitat Valenciana, i també l?elaboració i la preparació de la informació tècnica necessària per a facilitar la presa de decisions del Govern valencià; la infrastructura administrativa i la secretaria de totes les comissions interdepartamentals i de les comissions delegades del Govern valencià que, si cal, es constituisquen, i el seguiment i la coordinació d'aquelles matèries d'índole sectorial quan no estiguen expressament atribuïdes a unes altres comissions delegades o interdepartamentals.  
Igualment, té al seu càrrec les funcions que hi atribueix el Decret 20/1993, de 8 de febrer, del Consell de la Generalitat Valenciana, pel qual s'estableix el règim jurídic i pressupostari dels convenis que subscriga la Generalitat Valenciana (DOGV núm. 1968, 19.02.93), i la constitució, l?explotació i el manteniment de la base de dades legislativa de la Generalitat Valenciana.  
CAPITOL V   
De la Direcció General d'Administració Territorial   
i Organització  
Article vint-i-tres  
U. La Direcció General d'Administració Territorial i Organització és el centre directiu que programa, gestiona i executa la política de la Generalitat Valenciana en matèria d'administració territorial i règim local; organització i modernització administrativa, i la racional aplicació de les noves tecnologies en matèria d'informàtica i telecomunicacions. S'ocupa de la coordinació d'aquestes tècniques per a tota l'administració de la Generalitat Valenciana i, en particular, ala Conselleria d'Administració Pública.  
Dos. En especial s'encarrega de l?estudi, l?informe i la resolució dels assumptes en matèria de règim jurídic, personal, organització, béns i serveis de les entitats locals, d'acord amb l?Estatut d'Autonomia de la Comunitat Valenciana i la legislació sobre règim local, i també de designar el representant de l'administració del Consell en els tribunals per a la selecció de personal, la provisió de llocs de treball a les entitats locals i l?elaboració de projectes de desenvolupament normatiu de la Generalitat Valenciana en matèria d'administració local.  
Tres. Així mateix, hi correspon la direcció, l?impuls i l?execució de la política de la conselleria en, matèria d'organització i modernització de l'administració de la Generalitat Valenciana, i de la racionalització dels procediments administratius i dels instruments de gestió, sense perjudici de la coordinació amb la' Direcció General de la Funció Pública i l?Institut Valencià d'Administració Pública.  
Quatre. També hi correspon coordinar la col·laboració institucional en matèria d'informàtica i telecomunicacions amb les altres administracions valencianes i amb les diverses administracions autonòmiques, l'administració central i la Comunitat Europea.  
Cinc. S'adscriuen a aquesta Direcció General les oficines de gestió unificada de les finestretes úniques que tenen com a funció la informació i l'assessorament a totes les persones físiques i jurídiques que ho sol·liciten en matèria de creació, ampliació o posada en funcionament d'empreses.  
Article vint-i-quatre  
La Direcció General d'Administració Territorial i Organització s'estructura en les àrees següents:  
1. Area d'Administració Territorial.  
2. Area d'Organització i Sistemes d'Informació.  
Article vint-i-cinc  
A l?Area d'Administració Territorial s'atribueixen les funcions de:  
a) Prestar suport tècnic i assistència immediata al personal de nivell directiu en les matèries que són competència de la Direcció General.  
b) La coordinació interna dels serveis de la direcció general i l'externa amb els destinataris de les funcions que li són pròpies.  
c) La supervisió de l'aplicació dels criteris de planificació, desplegament normatiu i d'execució establits.  
d) L'estudi, l'anàlisi i la gestió de la demarcació territorial, i també el disseny espacial de les entitats locals.  
e) La representació de la Direcció General en les actuacions que se li encomanen.  
Article vint-i-sis  
L'Area d'Administració Territorial, per al millor compliment de les seues funcions, s'estructura en les unitats següents:  
Local.  
1. Servei d'Assessorament i Gestió Local.  
2. Servei de Règim Jurídic de les Entitats Locals.  
3. Servei de Coordinació amb les Diputacions i Cooperació  
Article vint-i-set  
El Servei d'Assessorament i Gestió Local té atribuïdes les següents funcions:  
a) L'assessorament tècnic i jurídic a les entitats locals en matèries de la seua competència, elaborant informes, estudis, dictàmens, circulars, publicacions, visites informatives i assessores o amb qualsevol altra fórmula d'assistència i col·laboració.  
b) El suport a la gestió de les entitats locals i la normalització i racionalització dels procediments d'aquelles, en col·laboració amb el servei competent de la Direcció General de la Funció Pública.  
c) La col·laboració amb altres unitats administratives competents en el disseny de l?organització de les entitats locals i en l?establiment dels criteris de valoració i classificació dels seus lloes de treball.  
d) La proposta a l?IVAP i a altres administracions competents de realització de cursos de formació i capacitació dels funcionaris locals, i la participació en la programació dels cursos.  
e) L'informe dels projectes normatius relacionats amb les funcions i competències de les entitats locals i l?elaboració de normativa en matèria de règim local.  
f) La designació del representant de l'administració del Consell en els tribunals de les proves selectives de personal i provisió de llocs de treball que organitze cada entitat local.  
g) L'exercici de les funcions que l'administració de l?estat atribueix a la comunitat autònoma en relació amb els funcionaris de l'administració local amb habilitació de caràcter nacional.  
Article vint-i-vuit  
El Servei de Règim Jurídic de les Entitats Locals instrueix, tramita i elabora propostes de resolució en els expedients relatius a les matèries següents:  
a) L'autorització i la publicació de les alienacions, els gravàmens, les permutes i les cessions gratuïtes dels béns patrimonials de les corporacions locals, i l?examen dels inventaris municipals de béns i drets.  
b) L'alteració de la qualificació jurídica dels béns comunals per a l'aprovació posterior, i la presentació d'al·legacions en els expedients d'investigació de béns i drets que efectuen els ajuntaments.  
c) L'aprovació, la modificació o la rehabilitació d'escuts i banderes municipals i d'altres entitats locals. També haurà de prestar suport jurídic i administratiu al Consell Tècnic d'Heràldica.  
d) L'alteració del nom dels municipis i d'altres entitats locals.  
e) La constitució i la dissolució d'agrupacions per al manteniment en comú dels llocs de treball reservats a funcionaris amb habilitació de caràcter nacional i a la resta de personal, després d'haver informat el ministeri competent per raó de la matèria pel que fa a l?exempció i classificació dels esmentats llocs reservats.  
f) La declaració d'urgent ocupació dels béns i drets subjectes a expedient d'expropiació forçosa per les entitats locals.  
g) El coneixement i l'examen de tots els actes i acords que, les entitats locals tenen el deure de trametre al Govern autonòmic; la sol·licitud d'ampliació d'informació; el requeriment d'anul·lació i, si cal, l'acord d'impugnació, després de l'autorització del Govern valencià, davant la jurisdicció contenciosa administrativa, dels actes i acords de les entitats locals que incórreguen en infracció de l?ordenament jurídic o menyscaben i interferisquen en les competències de la Generalitat Valenciana, o excedisquen de les seues competències com a entitats locals.  
h) L'aprovació dels expedients d'execució d'activitats o serveis essencials en règim de monopoli que la legislació vigent reserva a les entitats locals.  
i) Els expedients de dispensa als municipis de la prestació de serveis mínims que els corresponen, a sol·licitud d'aquests, d'acord amb el que preveu l'article 26.2 de la Llei 7/1985, de 2 d'abril, Reguladora de les Bases del Règim local.  
j) L'autorització del paper i el sistema de numeració impresa de les entitats locals que adopten fulls mòbils per a la transcripció dels actes i acords.  
k) La constitució i l'actualització del banc de dades relatiu als membres electes de les corporacions locals.  
l) La concessió a les entitats locals de tractaments, honors, distincions, títols, prerrogatives especials, emblemes i estendards.  
m) L'informe, l'assessorament i les propostes de desplegament normatiu en els procediments tramitats.  
Article vint-i-nou  
El Servei de Coordinació amb les Diputacions i Cooperació Local té atribuïdes les funcions següents:  
a) Prestar, suport tècnic i administratiu a les funcions de coordinació que corresponen a la Conselleria d'Administració Pública, d'acord amb el que preveuen la Llei de la Generalitat Valenciana 2/1983, de 4 d'octubre, i el Decret 129/1985, de 23 d'agost, del Consell de la Generalitat Valenciana.  
b) Cooperar amb els municipis, mancomunitats i altres entitats locals en la normalització i l'adequació de la comptabilitat pública, en aplicació de la Llei 39/1988, de 28 de desembre, Reguladora de les Hisendes Locals, i de la normativa que la desplega.  
c) L'estudi i l?elaboració de directrius per a la distribució dels fons de la Generalitat Valenciana destinats a les entitats locals.  
d) Gestionar els processos de constitució, modificació i dissolució de mancomunitats, i el seguiment, el control i l'assessorament d'aquests procediments.  
e) Impulsar les associacions de municipis, gestionant els fons adscrits per a subvencionar les mancomunitats i altres entitats locals.  
f) La recopilació, el tractament i l'anàlisi de la informació econòmica, pressupostària i financera de les entitats locals.  
Article trenta  
A l?Area d'Organització i Sistemes d'Informació correspon:  
a) L'impuls, la coordinació i la supervisió de totes les qüestions relatives a l?organització, simplificació i racionalització de les estructures i els procediments administratius.  
b) La coordinació interna dels serveis i les altres unitats administratives adscrits a aquesta, i, en especial, vetlar per la racional aplicació de les noves tecnologies en matèria d'informàtica i telecomunicacions; el desenvolupament coordinat d'aquestes tècniques per a tota l'administració de la Generalitat Valenciana; la coordinació de la col·laboració institucional en aquestes matèries amb les altres administracions valencianes, altres administracions autònomes, l'administració central i l'administració de les comunitats europees.  
e) També hi correspon l?ordenació i la coordinació dels sistemes de comunicacions veu/dades a la Generalitat Valenciana.  
d) La representació de la Direcció General en les actuacions que se li encomanen.  
Article trenta-un  
L'Area d'Organització i Sistemes Informàtics té també al seu càrrec l?ordenació, la coordinació, la supervisió i el control dels serveis informàtics de les distintes unitats de l'administració pública de la Generalitat Valenciana, i l'assessorament d'aquelles administracions públiques valencianes que ho sol·liciten. En especial, hi corresponen les funcions següents:  
a) La coordinació tècnica del Pla Informàtic de la Generalitat quant al desenvolupament de la política informàtica i la coordinació dels serveis informàtics de les distintes unitats de la Generalitat per a la fixació de criteris i estàndards informàtics.  
b) La supervisió de l'adequació al Pla Informàtic i als estàndards fixats per a l'adquisició de béns i serveis informàtics.  
c) El control i el seguiment de les adquisicions de recursos informàtics per part dels diversos organismes de la Generalitat.  
d) L'assessorament i el suport tècnic a les administracions públiques valencianes que ho sol·liciten, i la direcció del programa ASIA (Assistència Integral a Ajuntaments).  
e) Dissenyar conjuntament amb l?IVAP els plans de formació en informàtica d'usuaris i especialistes informàtics al servei de la Generalitat.  
f) La col·laboració interinstitucional amb la resta d'administracions en les matèries previstes en els punts anteriors.  
g) La creació, el manteniment i la distribució electrònica de les bases de dades numèriques i documentals d'interés de la Generalitat Valenciana.  
Article trenta-dos  
Per al millor compliment dels seus fins, en el Servei d'Organització i Sistemes d'Informació s'estructura el Servei d'Organització i Tècniques de Gestió.  
Article trenta-tres  
El Servei d'Organització i Tècniques de Gestió té encomanades les funcions de:  
a) L'estudi de les tasques, els processos i els nous circuits administratius de tots els departaments de la Generalitat Valenciana, tot normalitzant-ne els procediments i mecanitzant-ne el funcionament.  
b) La confecció de manuals de funcions, l?elaboració de les anàlisis funcionals de les aplicacions i el disseny dels documents administratius.  
c) Assistir en les tasques d'organització els distints departaments de la Generalitat Valenciana i altres institucions públiques.  
CAPITOL VI   
De la Direcció General de la Funció Pública  
Article trenta-quatre  
La Direcció General de la Funció Pública té atribuïdes les competències en matèria de personal al servei del Consell de la Generalitat Valenciana, sense perjudici de les que corresponen a les distintes conselleries en aquesta matèria. De manera especial, hi correspon l?elaboració de les plantilles orgàniques, la classificació de lloes de treball i el sistema retributiu del personal; el règim jurídic, la gestió, el registre de personal i l'aplicació del règim d'incompatibilitats; l?elaboració de l?oferta d'ocupació pública; la provisió dels llocs de treball; les relacions amb les centrals sindicals, associacions professionals i representants del personal, i també emetre informes sobre els projectes de disposicions generals que afecten l'estructura orgànica i el personal de les conselleries.  
Article trenta-cinc  
De la Direcció General de la Funció Pública depén l'Area de la Funció Pública, a la qual competeix la coordinació interna dels serveis i les unitats administratives adscrits a aquesta; l'elaboració de propostes de mesures d'ordenació en matèria de recursos humans; l'elaboració de l'oferta d'ocupació pública i el seguiment d'aquesta en col·laboració amb l'IVAP, i la coordinació amb les secretaries generals administratives de les conselleries en aquelles matèries relatives a la funció pública i la provisió de llocs de treball.  
Així mateix, hi correspon representar la direcció general en les funcions que se li encomanen.  
Article trenta-sis  
Per al millor compliment de les seues funcions, l?Area de la Funció Pública s'estructura en els serveis següents:  
1. Servei d'Ordenació i Estudis.  
2. Servei de Classificació de Llocs de Treball i Registre de Personal.  
3. Servei de Selecció i Provisió.  
4. Servei de Gestió de Personal.  
5. Servei de Relacions Sindicals i Negociació Col·lectiva.  
Article trenta-set  
El Servei d'Ordenació i Estudis té atribuïdes les funcions següents:  
a) Realitzar els estudis necessaris per a l?elaboració de les línies bàsiques d'actuació i els objectius en matèria de personal al servei de la Generalitat Valenciana.  
b) L'elaboració de la normativa en matèria de personal al servei de la Generalitat Valenciana.  
c) L'emissió d'informes i dictàmens en matèria de funció pública.  
Article trenta-vuit  
El Servei de Classificació de Llocs de Treball i Registre de Personal té atribuïdes les funcions següents:  
a) L'anàlisi i la tramitació de les propostes de classificació dels llocs de treball de les distintes conselleries, com també les seues modificacions.  
b) L'elaboració i l'actualització de les llistes de lloes de treball.  
c) L'informe dels projectes de normes de les conselleries i organismes autònoms relatius a estructures orgàniques en coordinació amb el Servei d'Organització i Tècniques de Gestió.  
d) La determinació dels requisits i les condicions preferents dels llocs de treball, quan calga.  
e) La proposta del sistema de retribucions del personal de la Generalitat Valenciana en coordinació amb la Conselleria d'Economia i Hisenda.  
f) La gestió, el manteniment i l'actualització del Registre de Personal de la Generalitat Valenciana, amb inscripció de tot el personal, la cancel·lació en els supòsits previstos en les disposicions vigents i l'anotació de tots els actes o les resolucions que afecten la vida administrativa del personal al servei del Consell de la Generalitat Valenciana.  
g) La gestió, el manteniment i l'actualització del Registre de Llocs de Treball.  
Article trenta-nou  
El Servei de Selecció i Provisió té atribuïdes les funcions següents:  
a) La tramitació de les ofertes d'ocupació pública en directa col·laboració amb l'Institut Valencià d'Administració Pública, al qual correspon la gestió de les proves selectives.  
b) La gestió de les contractacions temporals i el nomenament de funcionaris interins.  
c) La preparació, la tramitació i la resolució de les convocatòries de concursos de provisió de llocs de treball.  
Article quaranta  
El Servei de Gestió de Personal té atribuïdes les funcions següents:  
a) La constitució i el manteniment dels expedients del personal al servei del Consell de la Generalitat Valenciana.  
b) La gestió de totes les incidències relatives a aquest personal atribuïdes a la direcció general.  
c) La gestió de les situacions administratives del personal.  
d) La tramitació de les sol·licituds de compatibilitat.  
Article quaranta-un  
El Servei de Relacions Sindicals i Negociació Col·lectiva té atribuïdes les següents funcions:  
a) Articular la participació activa de les centrals sindicals i associacions professionals valencianes d'acord amb la política de la conselleria en matèria de personal al servei de la Generalitat Valenciana.  
b) Prestar suport i assistència tècnica en els processos de negociació col·lectiva i en les relacions amb els òrgans de representació dels empleats públics.  
CAPITOL VII   
De la Direcció General d'Interior  
Article quaranta-dos  
La Direcció General d'Interior és el centre directiu que programa, gestiona i executa la política de la Generalitat Valenciana en matèria d'interior, protecció civil, bombers, formació i coordinació dels policies locals i espectacles, i establiments públics, d'acord amb la llei.  
Hi correspon la col·laboració i la coordinació amb altres administracions públiques, en especial amb ajuntaments, mancomunitats i diputacions, en les matèries relatives a la protecció de persones i béns.  
També hi corresponen la direcció i la gestió de les atribucions derivades de l'acord administratiu de col·laboració subscrit entre el Ministeri de l?Interior i la Comunitat Valenciana en matèria policial.  
Article quaranta-tres  
La Direcció General d'Interior s'estructura en les unitats següents:  
1. Area d'Interior i Protecció Ciutadana.  
2. Unitat de la Policia Autònoma.  
Article quaranta-quatre  
L'Area d'Interior i Protecció Ciutadana té al seu càrrec la coordinació interna dels serveis i les unitats que s'hi adscriuen; la coordinació externa amb altres administracions públiques; la supervisió dels criteris de planificació i d'execució establits, i la representació de la Direcció General en les tasques que se li encomanen. També supervisarà tots els assumptes de la Unitat de Policia Autònoma relatius a la gestió econòmica i administrativa.  
Per al millor compliment de les seues funcions, l?Area s'estructura en les següents unitats:  
1. Servei de Protecció Civil i Coordinació de Comunicacions.  
2. Servei d'Espectacles i Establiments Públics.  
3. Institut Valencià de Seguretat Pública.  
Article quaranta-cinc  
El Servei de Protecció Civil i Coordinació de Comunicacions té atribuïdes les funcions següents:  
a) L'anàlisi dels supòsits de riscos, les causes i els efectes, i també l?estudi, i la implantació de les mesures oportunes per a evitar les situacions de riscos i reduir els danys causats.  
b) Coordinar i dirigir les actuacions preventives i operatives dels serveis dependents de la Generalitat Valenciana, especialment en cas de sinistre o catàstrofe, d'acord amb la normativa vigent.  
c) Elaborar i actualitzar els plans d'actuació davant de riscos catastròfics que siguen competència de la Generalitat Valenciana en la legislació sobre protecció civil.  
d) Coordinar amb la resta de les administracions públiques els plans d'actuació davant de riscos catastròfics a la Comunitat Valenciana, i fomentar la redacció dels plans municipals.  
e) Mantenir actualitzat el mapa de riscos potencials de la Comunitat Valenciana i el catàleg de recursos propis i aliens mobilitzables, i elaborar els mapes de riscos i el catàleg de recursos propis i aliens mobilitzables o col·laborar amb altres institucions de la Comunitat Valenciana en l?elaboració d'aquells.  
f) Organitzar un sistema de comunicacions que proporcione la major eficàcia en les actuacions de la Generalitat Valenciana sobre la matèria.  
g) Promoure i col·laborar en projectes d'estudis i investigació de tècniques operatives de prevenció i protecció de riscos catastròfics.  
h) Fomentar l'autoprotecció corporativa i ciutadana.  
i) Fer campanyes d'orientació a l?opinió pública i promoure la creació d'agrupacions de col·laboradors voluntaris.  
j) Prestar assessorament i assistència tècnica en matèria de protecció civil a entitats públiques i privades.  
Article quaranta-sis  
El Servei d'Espectacles i Establiments Públics té encomanades les funcions de la Direcció General en matèria de policia d'espectacles, establiments públics i activitats recreatives, i en especial se li atribueixen les funcions següents:  
a) La tramitació d'expedients relatius a autoritzacions d'espectacles i activitats recreatives.  
b) Emetre informe dels projectes d'obres referents a locals de pública concurrència afectats.  
c) L'exercici de les funcions de vigilància, inspecció, requeriment i proposta de sanció que corresponguen a les competències citades.  
d) Les funcions de coordinació, assessorament i inspecció de les instal·lacions de seguretat tècnica als edificis de la Generalitat Valenciana.  
Article quaranta- set  
L'Institut Valencià de Seguretat Pública és la unitat administrativa, amb nivell orgànic de servei, que té al seu càrrec les funcions en matèria d'investigació, formació i perfeccionament professional dels policies locals i bombers; la participació en els processos de selecció i promoció de les distintes escales en els cossos de policia, i l?organització de cursos de formació per al personal de protecció civil tant tècnic com voluntari.  
També hi pertoca l?execució de les competències en matèria de coordinació dels policies locals, informar i assessorar les entitats locals, i establir els mitjans de supervisió necessaris per a garantir l?efectivitat de la coordinació, després d'informar la Comissió de Coordinació dels Policies Locals.  
Article quaranta-vuit  
La Unitat de Policia Autònoma depén orgànicament del Ministeri de l?Interior i, funcionalment, de la Conselleria d'Administració Pública. Té al seu càrrec les funcions i atribucions assenyalades en l'article 38.1 de la Llei Orgànica 2/1986, de 13 de març, de Forces i Cossos de Seguretat, i les contingudes en l'acord administratiu de col·laboració subscrit entre el Ministeri de l?Interior i la Comunitat Valenciana en matèria policial, d'acord amb el Reial Decret 221/1991, de 22 de febrer.  
El cap de la Unitat, sota la directa dependència del Director general d'Interior, assumirà el manament, la direcció, la coordinació i el control de la Unitat, sense perjudici de les funcions assignades a l?Area d'Interior i Protecció Ciutadana en matèria de gestió econòmica i administrativa.  
També durà a terme la tramitació de tots els assumptes relatius a la gestió econòmico- administrativa que corresponen a aquesta Unitat.  
CAPITOL VIII   
De la Direcció General de Justícia  
Article quaranta-nou  
La Direcció General de Justícia és el centre directiu que programa, gestiona i executa la política de la Generalitat Valenciana en relació amb l'administració de justícia, associacions, consultés populars i electorals.  
Article cinquanta  
De la Direcció General de Justícia depén el Servei de Relacions amb l'Administració de Justícia i Associacions, que té encomanades les funcions de la direcció general en matèria de justícia i consultes populars i electorals, i en especial se li atribueixen les funcions següents:  
a) La col·laboració en les activitats adreçades a proveir els òrgans judicials situats a la comunitat autònoma dels mitjans necessaris per l?exercici de la seua funció.  
b) La col·laboració mitjançant el conveni amb el Consell General del Poder Judicial en la formació dels jutges.  
c) L'impuls de la normalització lingüística en l'administració de justícia.  
d) La preparació d'actuacions encaminades a la conservació, l'actualització i el desenvolupament del dret civil valencià.   
e) El règim jurídic i el registre de fundacions no assignades expressament a altres departaments i de les associacions amb domicili a la Comunitat Valenciana.  
f) Els registres de col·legis professionals i dels consells valencians de col·legis professionals que es constituisquen.  
g) La tramitació del nomenament de notaris i registradors de la propietat i mercantils.  
h) L'estudi i la proposta de la fixació de les demarcacions notarials i de registre.  
Igualment, hi té assignada la gestió de les competències atribuïdes a la Generalitat Valenciana en matèria de consultes populars i electorals d'acord amb la Llei Orgànica 5/1985, de 19 de juny, del Règim Electoral General, i la Llei de la Generalitat Valenciana 1/1983, de 31 de març, Electoral Valenciana.  
Com a unitats administratives dependents del Servei de Relacions amb l'Administració de Justícia i Associacions, les oficines d'ajuda a les víctimes del delicte (AVD), proporcionen assistència tècnica i informació immediata a aquelles persones que com a conseqüència d'un delicte o falta hagen sofrit algun dany o detriment en la seua persona o béns.  
TITOL III   
De les direccions territorials  
Article cinquanta-un  
Les direccions territorials són l'expressió a nivell orgànic del principi de desconcentració que regeix l'activitat administrativa de la conselleria. Depenen orgànicament del secretari general i, funcionalment, d'aquest i de cada direcció general en les matèries de les seues competències respectives.  
Article cinquanta-dos  
Hi ha dues direccions territorials amb seu a les ciutats d'Alacant i Castelló, les quals tindran les funcions que el conseller els atribuïsca.  
Article cinquanta-tres  
Al capdavant de cada un dels serveis territorials pot nomenar-se un director territorial.  
DISPOSICIONS TRANSITORIES  
1. Mentre no es complete l'actual procés de transferències a la Generalitat Valenciana en matèria de justícia i es dote pressupostàriament, les funcions i les competències de la Direcció General de Justícia s'adscriuen provisionalment a la Secretaria General.  
2. Mentre no es desplegue aquest reglament, vigiran les actuals estructures orgàniques de nivell inferior a estructures que s'hi regulen.  
DISPOSICIO DEROGATORIA  
Es deroga expressament el Reglament Orgànic i Funcional de la Conselleria d'Administració Pública aprovat pel Decret del Consell 219/91, de 25 de novembre, i les altres normes d'igual o inferior rang que s'oposen al que estableix aquest decret.  
DISPOSICIONS FINALS  
Primera  
El Conseller d'Administració Pública dictarà totes les disposicions reglamentàries i les altres resolucions que calguen per a l'aplicació i el desplegament del que disposa aquest decret.  
Segona  
Aquest decret vigirà a partir del mateix dia de la publicació en el DOGV.  
València, 31 d'agost de 1993  
El President de la Generalitat Valenciana,   
JOAN LERMA I BLASCO  
El Conseller d'Administració Pública,   
LUIS BERENGUER FUSTER


Còpia Permalink ELI